b'\n_START_ARTICLE_\nTehdaspalokunta\n_START_PARAGRAPH_\nTehdaspalokunta on jonkin (teollisuus)yrityksen sis\xc3\xa4ll\xc3\xa4 toimiva oma itsen\xc3\xa4inen palokuntansa. Tehdaspalokunta toimii yrityksen alaisuudessa ja hoitaa yrityksen alueella palo- ja pelastustoimen teht\xc3\xa4vi\xc3\xa4. Tehdaspalokunnalla voi olla my\xc3\xb6s niin kutsuttu sammutussopimus paikallisen aluepelastuslaitoksen kanssa, jolloin tehdaspalokunta suorittaa teht\xc3\xa4vi\xc3\xa4 my\xc3\xb6s yrityksen ulkopuolella. Tehdaspalokunnan henkil\xc3\xb6st\xc3\xb6 on yleens\xc3\xa4 sivutoimista, eli hoitavat palokunnan teht\xc3\xa4vi\xc3\xa4 omien t\xc3\xb6idens\xc3\xa4 ohella. Joissakin teollisuuslaitoksissa on my\xc3\xb6s p\xc3\xa4\xc3\xa4toimista pelastushenkil\xc3\xb6st\xc3\xb6\xc3\xa4. Suomessa on noin 200 tehdaspalokuntaa.'